Folketing
2010-05-07

Jo, jo, fair nok, man har jo selv stemt for det og alt muligt. Det var slet ikke så avanceret som så. Det er bare vedtagelsen. Den vil man jo vedtage, næste gang vi stemmer om den. Der står: Kommunalreformen har styrket det kommunale selvstyre. Jeg beder bare om ganske få konkrete eksempler på, hvor det kommunale selvstyre er styrket. Altså ikke, hvor de har fået læsset flere opgaver i hovedet eller noget som helst andet. Men bare: Hvor er det kommunale selvstyre styrket? Hvor har staten trukket hænderne tilbage? Hvor er der mindre regulering, end der var før? Hvor er der større politisk råderum for vores lokalt valgte politikere? Giv mig bare tre eksempler på, at det kommunale selvstyre er styrket. Det er vel ikke for meget forlangt, når det nu er noget, som man vil vedtage her på tirsdag, vil jeg tro.